Սերիալասեր մեր ժողովուրդն այս օրերին հաճույքով հետեւում է իրավապահների բացահայտումներին։ Հիմնականում դրանք ընդունվում են հրճվանքով եւ արդարության հաստատման գիտակցումով։ Երբ ժամանակին գրում էինք Սաշիկ Սարգսյանի «քաջագործությունների», օրինակ՝ Սայաթ-Նովա փողոցում մի երիտասարդ տղայի ծեծելու մասին, բոլորը լռում էին, այդ թվում՝ դեպքի ականատեսները, իսկ մենք հայտնվում էինք Քննչականում, որտեղ մեզանից պահանջում էին ապացույցներ բերել, վկաների անունները տալ, հակառակ դեպքում կպատժվենք զրպարտության համար։ Եվ մեր ընթերցողներն ու ընկերները հաճախ հորդորում էին չգրել․ «Բա ձեզ պե՞տք է»։